Kirde föderaalülikool

Kirde föderaalülikool on ülikool Sahha Vabariigi pealinnas Jakutskis, üks Venemaa 10 föderaalülikoolist. 1956. aastal asutati Jakutski Riiklik Ülikool. 1990. aastal nimetati ülikool ümber Jakuutias sündinud nõukogude parteijuhi Maksim Ammossovi auks Ammossovi-nimeliseks Jakutski Riiklikuks Ülikooliks. 2009. aastal loodi Jakutski Riikliku Ülikooli baasil föderaalülikool, mille koosseisu läksid ka Jakutski riiklik tehnikainstituut, Sahha riiklik pedagoogikaakadeemia, Põhja regionaalökonoomika instituut, Põhja rakendusökoloogia instituut, Jakutski matemaatikainstituut ja Jakutski terviseinstituut. Ülikooli ametlik nimi on Ammossovi-nimeline Kirde Föderaalülikool, lühend SVFU (jakuudi keeles М. К. Аммосов аатынан Арассыыйа Бэдэрээссийэтин Хотугулуу-Илиҥҥи үнүбэрсиэтэ (ХИФУ), vene keeles Северо-Восточный федеральный университет имени М. К. Аммосова (СВФУ)). Ülikoolis õpib enam kui 17 000 üliõpilast. Rektoraat Alates 2019. aastast on ülikooli rektoriks bioloogiadoktor Anatoli Nikolajev, enne teda oli rektor pedagoogikadoktor Jevgenija Mihhailova. Rektoraadi koosseisu kuuluvad veel: 4 prorektorit (nende seas prorektor strateegilise arengu alal Vassili Savvinov ning prorektor innovatiivse arengu ja teaduslike uurimistööde kommertseerumise alal Afanassi Savvin) 5 allüksuste juhti prorektori õigustega (nende seas ülikooli IT osakonna direktor Pjotr Ivanov ja ülikooli rahvusvaheliste suhete valitsuse ülem Vladlen Kugunurov) Struktuur Ülikooli koosseisu kuulub 13 instituuti, 5 teaduskonda, 3 filiaali, 5 muuseumi, teadusraamatukogu ja muud struktuuriüksused. Instituudid Õppetööga on seotud 13 instituuti, sealhulgas: SVFU välismaa filoloogia ja regionoloogia instituut (allüksused: 8 kateedrit) SVFU loodusteaduste instituut (allüksused: 9 kateedrit, 20 laborit ja botaanikaaed) SVFU mäeinstituut (allüksused: 5 kateedrit) SVFU kirde rahvaste keelte ja kultuuri instituut (allüksused: 8 kateedrit ja 1 muuseum) Teaduskonnad Ajalooteaduskond (allüksused: 5 kateedrit, sealhulgas arheoloogia ja kirderahvaste ajaloo kateeder) Filoloogiateaduskond (allüksused: 8 kateedrit) Õigusteaduskond (allüksused: 6 kateedrit) Teedeehitusteaduskond (allüksused: 3 kateedrit) Geoloogiauuringute teaduskond (allüksused: 6 kateedrit, sealhulgas geokrüoloogia kateeder) Filiaalid SVFU tehnikainstituut (filiaal) – asub Nerjungris SVFU Mirnõi polütehniline instituut – asub Mirnõis SVFU Tšukotka filiaal – asub Anadõris Muuseumid ja muud allüksused SVFU arktiline innovatsioonikeskus (Арктический инновационный центр) SVFU arheoloogia, etnograafia ja kõrgkooli muuseum – asub Jakutskis Kulakovski 48 SVFU mammutimuuseum – asub Jakutskis Kulakovski 48 SVFU kirjamälestiste muuseum – asub Jakutskis Kulakovski 42 SVFU zooloogiamuuseum – asub Jakutskis Kulakovski 48 SVFU mineraloogiamuuseum – asub Jakutskis Kulakovski 44 Teadusuurimisinstituudid Ülikooli juures asuvad 5 teadusuurimisinstituuti (TUI) ja 1 teadushariduslik struktuuriüksus: SVFU Põhja regionaalökonoomika TUI (allüksused: 3 laborit ja 1 keskus) SVFU Põhja rakendusökoloogia TUI (allüksused: 3 laborit ja 1 keskus, sealhulgas Lazarevi-nimelise mammutimuuseumi labor) SVFU tervise TUI (allüksused: 3 osakonda) SVFU rakendusmatemaatika ja informaatika TUI SVFU Olongho TUI (allüksused: 6 sektorit) SVFU Kulakovski instituut (allüksused: 1 labor) Vilistlasi Georgi Balakšin Vladimir Fjodorov Andrei Gelassimov Viktor Lebedev Jevgenija Mihhailova Afanassi Savvin Grigori Savvinov Aleksandr Žirkov Õppejõude Andrei Gelassimov Vaata ka Ammossovi-nimelise Kirde Föderaalülikooli auprofessor Viited Välislingid Koduleht. s-vfu.ru Северо-Восточный федеральный университет. youtube.com 60 лет назад был создан Якутский государственный университет. 1. detsember 2016. 1sn.ru